
PATVIRTINTA
Šakių rajono savivaldybės administracijos direktoriaus 2020 m. balandžio    d. 
įsakymu Nr. AT-

BENDRŲJŲ REIKALŲ  SKYRIAUS DARBININKO-REMONTININKO PAREIGYBĖS APRAŠYMAS

I SKYRIUS
PAREIGYBĖ

1. Bendrųjų reikalų skyriaus (toliau – Skyriaus) darbininko-remontininko pareigybė yra priskiriama kvalifikuotų darbuotojų pareigybių grupei ir reikalinga Šakių rajono savivaldybės administracijos (toliau – Administracijos) pastato ir kitų patalpų smulkaus remonto ir priežiūros darbų – santechnikos, staliaus ir kitų remonto bei priežiūros, Administracijos teritorijos aplinkos tvarkymo darbų– atlikimui. 
[bookmark: _Hlk504393508]2. Pareigybės lygis – C.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui. Darbuotoją į darbą priima ir iš jo atleidžia Šakių rajono savivaldybės administracijos direktorius. 


II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
4.2. gebėti atlikti įvairius santechnikos, staliaus, dažytojo ir kitus patalpų remonto ir priežiūros darbus; 
4.3. žinoti Lietuvos Respublikos darbuotojų saugos ir sveikatos įstatymo nuostatas;
4.4. išmanyti elektrinių prietaisų, želdynų priežiūros priemonių veikimo principus, naudojimo tvarką;
4.5. turėti vairuotojo pažymėjimą (B kategorija);
4.6. būti pareigingam, darbščiam, atsakingam.


III SKYRIUS
ŠIAS  PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:
5.1. prižiūri Administracijos pastatą, garažus (stebi, kad nebūtų avarinių situacijų), nuolat stebi patalpų būklę, švarą, tvarką ir operatyviai šalina atsiradusius smulkius gedimus ar trūkumus ir (ar) nedelsiant apie juos praneša Skyriaus vedėjui;
5.2. atlieka Administracijos patalpų ir inventoriaus remonto bei kitus darbus (sienų ir lubų paviršių valymą, gruntavimą, šlifavimą, tinkavimą, dažymą ar dengimą panašiomis medžiagomis, lakavimą; grindų plotų ruošimą parketo, plytelių ir kitų dangų klojimui; deda, prižiūri ir remontuoja parketą ar kitos rūšies grindis arba kloja grindis; dengia ar kloja sienas, grindis ar kitus paviršius plytelėmis ar plokštėmis; dengia sienas izoliacinėmis medžiagomis ir kt.);
5.3. vykdydamas Administracijos patalpų ir inventoriaus remonto darbus, išneša statybines ir kitas atliekas, šiukšles iš remontuojamų patalpų į atitinkamus atliekų surinkimo konteinerius;
5.4. palaiko tvarką ir švarą darbų vietose;
5.5. vyksta su Administracijai priklausančia transporto priemone parvežti statybinių medžiagų, baldų ir kt;
5.6. surenka sumontuojamus baldus ir, esant reikalui, baldus išardo;
5.7. padeda pakrauti ir iškrauti pervežamą inventorių, baldus ir statybines medžiagas;
5.8. prižiūri žaliąją veją (pjauna, tręšia, grėbia);
5.9. žiemos metu valo sniegą Administracijos teritorijoje, pabarsto takus, šaligatvius; 
5.10. aprūpina higienos priemonėmis sanitarinius mazgus;
5.11. darbo dienos pradžioje išjungia Administracijos pastato apsaugos sistemą;
[bookmark: _GoBack]5.12. vykdo kitus nenuolatinio pobūdžio Skyriaus vedėjo pavedimus pagal Skyriaus kompetenciją tam, kad būtų pasiekti Skyriaus tikslai ir uždaviniai.

